Mountain

Οι Mountain ήταν αμερικάνικο ροκ συγκρότημα, το οποίο δημιουργήθηκε το 1969 στη Νέα Υόρκη. Διαλύθηκαν το 1972 για ένα χρόνο, πριν επανενωθούν προσωρινά το 1973 αλλά και άλλες δύο φορές το 1981 και το 1992. Από το 2001 και έπειτα συνεχίζουν να ηχογραφούν και να περιοδεύουν.

Βιογραφία
1969-1974
Οι Mountain δημιουργήθηκαν από τον μουσικό παραγωγό και μπασίστα Φέλιξ Παπαλάρντι, τον κιθαρίστα και τραγουδιστή Λέσλι Γουέστ και το ντράμερ Ν.Ντ. Σμαρτ. Το συγκρότημα αρχικά έπαιζε σαν τρίο στα πρότυπα των Cream με τους οποίους είχε συνεργαστεί ο Παπαλάρντι. Στη συνέχεια, εντάχθηκε στη σύνθεση τους ο κιμπορντίστας Στιβ Νάιτ και η συγκεκριμένη σύνθεση εμφανίστηκε στο φεστιβάλ του Γούντστοκ, τον Αύγουστο του 1969.Mountain - Woodstock Wiki
Πρώτο τους άλμπουμ ήταν το "Climbing!", το οποίο κυκλοφόρησε τον Μάρτιο του 1970, με τον Κόρκι Λενγκ στα τύμπανα.Climbing! - Mountain | Songs, Reviews, Credits, Awards | AllMusic Ο δίσκος μπήκε στο Top-20 του Billboard και περιείχε τη μεγαλύτερη επιτυχία του συγκροτήματος με τίτλο "Mississippi Queen".Mountain - Mississippi Queen - YouTube Η επιτυχία συνεχίστηκε με το "Nantucket Sleighride" του 1971, το οποίο έφθασε στο # 16 των αμερικάνικων τσαρτ.Nantucket Sleighride - Mountain | Songs, Reviews, Credits, Awards | AllMusic
Το Νοέμβριο του 1971 κυκλοφόρησαν το τρίτο τους άλμπουμ με τίτλο "Flowers Of Evil", μία μίξη στούντιο και ζωντανών ηχογραφήσεων.Flowers of Evil - Mountain | Songs, Reviews, Credits, Awards | AllMusic Η επιτυχία του άλμπουμ δεν ήταν ανάλογη των προκατόχων του και οι Mountain διαλύθηκαν στα μέσα του 1972, αλλά ο Γουέστ και ο Λενγκ σύντομα συνεργάστηκαν και πάλι για τους West, Bruce & Laing με τον Τζακ Μπρους των Cream.West, Bruce & Laing | Music Biography, Credits and Discography
Στα τέλη του 1973, ο Γουέστ ένωσε και πάλι τις δυνάμεις του με τον Παπαλάρντι σχηματίζοντας ξανά τους Mountain, με το ντράμερ Άλαν Σβάρτσμπεργκ και τον κιμπορντίστα Μπομπ Μαν. Μετά από μία περιοδεία στην Ιαπωνία, όπου ηχογραφήθηκε το ζωντανό άλμπουμ "Twin Peaks", οι Σβάρτσμπεργκ και Μαν αποχώρησαν, με τον Παπαλάρντι να αναλαμβάνει τα πλήκτρα δίνοντας το μπάσο στον Ντέιβιντ Πέρι.Twin Peaks - Mountain | Songs, Reviews, Credits, Awards | AllMusic Το τέταρτο στούντιο άλμπουμ τους με τίτλο "Avalanche" κυκλοφόρησε τον Ιούλιο του 1974 αποτυγχάνοντας να μπει στο Top-100 του Billboard, οδηγώντας το συγκρότημα και πάλι στη διάλυση.Avalanche - Mountain | Songs, Reviews, Credits, Awards | AllMusic
Ο Παπαλάρντι συνέχισε σχηματίζοντας τους Creation και κυκλοφορώντας προσωπικά άλμπουμ, όπως και ο Γουέστ ο οποίος ηχογράφησε τους δίσκους "The Great Fatsby" και "The Leslie West Band", ενώ ο Λενγκ συνεργάστηκε με τον κιθαρίστα της μπλουζ, Μπο Ντίντλι.Bo Diddley - The 20th Anniversary Of Rock 'N' RollLeslie West Discography at DiscogsFelix Pappalardi, Creation (6) - Discogs

Οι επανενώσεις
Το 1981, οι Γούεστ και Λενγκ μαζί με τον μπασίστα Μίλερ Άντερσον δημιούργησαν και πάλι τους Mountain. Το 1984, ο Άντερσον αντικαταστάθηκε από τον πρώην μπασίστα των Rainbow και Uriah Heep, Μαρκ Κλαρκ, ενώ ένα χρόνο νωρίτερα, στις 17 Απριλίου 1983, η Γκέιλ Κόλινς Παπαλάρντι, σύζυγος του πρώην μπασίστα του συγκροτήματος, τον πυροβόλησε στο λαιμό στο διαμέρισμα όπου διέμεναν, σκοτώνοντας τον.Overnight tryst and jealous wife led to death of a rock legend, but shooter gets last laugh Οι Mountain κυκλοφόρησαν το άλμπουμ "Go For Your Life" αφιερώνοντας το στη μνήμη του.Mountain - Go For Your Life (Vinyl, LP, Album) at Discogs Μία ιδιαίτερα επιτυχημένη ευρωπαϊκή περιοδεία, όπου άνοιγαν τις εμφανίσεις των Deep Purple, τράβηξε την προσοχή του ροκ κοινού προς το συγκρότημα.=== Deep Purple Tour Page === concert dates - tour diary
Μετά την περιοδεία, το συγκρότημα πέρασε σε αδράνεια και πάλι μέχρι το 1992 όταν οι Λενγκ και Γουέστ μαζί με τον μπασίστα Ρίτσι Σκάρλετ δραστηριοποίησαν και πάλι το όνομα των Mountain. Την επόμενη χρονιά, τη θέση του Σκάρλετ πήρε ο Ράντι Κόβεν και το 1994 ο Νόελ Ρέντινγκ, πρώην μπασίστας των Experience του Τζίμι Χέντριξ, ενώ στο συγκρότημα συμμετείχε και ο κιθαρίστας Έλβιν Μπίσοπ. Τελικά, το 1995 η σύνθεση των Γουέστ, Λενγκ και Μαρκ Κλαρκ ένωσε και πάλι τις δυνάμεις της και ηχογράφησε το "Man's World" το οποίο κυκλοφόρησε το 1996.Man's World - Mountain | Songs, Reviews, Credits, Awards | AllMusic Δύο χρόνια αργότερα, το συγκρότημα διαλύθηκε για άλλη μια φορά.
Το 2001, με τον Σκάρλετ στο μπάσο, ηχογράφησαν το άλμπουμ "Mystic Fire",Mystic Fire - Mountain | Songs, Reviews, Credits, Awards | AllMusic ενώ την επόμενη χρονιά οι Γουέστ και Λενγκ εξέδωσαν το βιβλίο "Nantucket Sleighride and Other Mountain on-the-Road Stories", με λεπτομέρειες πάνω στην καριέρα τους με τους Mountain αλλά και τις υπόλοιπες συνεργασίες τους.Nantucket Sleighride: And Other Mountain On-The-Road Stories
Το 2007, κυκλοφόρησαν το δίσκο "Masters Of War" με τον Ρεβ Τζόουνς στο μπάσο και τη συμμετοχή του κιθαρίστα Τοντ Γουλφ και του κιμπορντίστα Μπράιαν Τζον Μίτσελ.Masters of War - Mountain | Songs, Reviews, Credits, Awards | AllMusic Το άλμπουμ περιείχε δώδεκα διασκευές σε κομμάτια του Μπομπ Ντίλαν, ενώ συμμετείχε και ο Όζι Όσμπορν. Κατά την περιοδεία για την προώθηση του δίσκου, οι Mountain άνοιγαν τις εμφανίσεις του κιθαρίστα Τζο Σατριάνι.Joe Satriani/ Mountain Announce North American Tour
Το συγκρότημα συνεχίζει να εμφανίζεται ζωντανά ανά τακτά χρονικά διαστήματα.

Δισκογραφία
Στούντιο ηχογραφήσεις
ΈτοςΆλμπουμΗΠΑΑμερικάνικα τσαρτ 1970   Climbing!     17 1971   Nantucket Sleighride   16 1971   Flowers Of Evil     31 1974   Avalanche     102 1985   Go For Your Life    166 1996   Man's World    - 2002   Mystic Fire   - 2007   Masters Of War    -

Ζωντανές ηχογραφήσεις
 Mountain Live: The Road Goes Ever On (1972)
 Twin Peaks (1974)
 Eruption (2004)Συλλογές
 The Best of Mountain (1973)
 Over the Top (1995)
 Crossroader - An Anthology 70/74 (2010)

 Εξωτερικοί σύνδεσμοι 
 Mountain Band - the Official Mountain website

Παραπομπές

Πηγές
 Ιστορικό στην επίσημη ιστοσελίδα
 Mountain biography - ClassicBands.com
 Mountain | Music Biography, Credits and Discography | AllMusic
 Mountain reviews, music, news - sputnikmusic

Κατηγορία:Hard rock συγκροτήματα από Νέα Υόρκη (πολιτεία)
Κατηγορία:Heavy metal συγκροτήματα από Νέα Υόρκη (πολιτεία)